Előterjesztés

Harc Község Önkormányzata Képviselő-testülete 2015. december 8-i ülése 7. számú napirendi pontja

Tisztelt Képviselő Testület!

A Magyarország helyi önkormányzatairól szóló 2011. évi CLXXXIX. Törvény (továbbiakban: Mötv.) 119.§ (3) bekezdése alapján a helyi önkormányzat rendelkezésére álló források szabályszerű, gazdaságos, hatékony és eredményes felhasználásának biztosítása érdekében a jegyző köteles - a jogszabályok alapján meghatározott - belső kontrollrendszert működtetni.

A jogszabály szerint a jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban: Bkr.) 15. § (7) bekezdése és 16.§ (2) bekezdése lehetőséget ad arra, hogy Harc Községi Önkormányzat belső ellenőrzésével kapcsolatos feladatok ellátására külső szolgáltatót vonjunk be. Ezzel a lehetőséggel élve 2016. évre vonatkozóan javasoljuk a belső ellenőrzésre az ALISCA COMP Kft-vel szerződést kötni, ahol a feladat elvégzésre megfelelő szakmai tapasztalattal rendelkező Dr. Kádár Andrásné a kijelölt személy.

A fentiek figyelembevételével elkészített 2016. évi éves tervet a melléklet szerint terjesztem a Tisztelt Képviselő-testület elé.

Határozati javaslat:

Harc Község Önkormányzata Képviselő-testülete Harc Község Önkormányzatának 2016. évi éves belső ellenőrzési tervét az előterjesztés melléklete szerint jóváhagyja.

Határidő: folyamatos

Felelős: Garai László jegyző

Harc Község Képviselő-testülete felhatalmazza Tóth Gábor polgármestert, hogy a 2016. évi belső ellenőrzési feladatok ellátására az Alisca Comp Kft-vel Harc Község Önkormányzata költségvetése terhére szerződést kössön.

Határidő: 2016. január 31.

Felelős: Tóth Gábor polgármester

melléklet a …. /2015. (XII. ...) kt. határozathoz

Harc Község Önkormányzatának 2016. évi belső ellenőrzési terve

A „Magyarország helyi önkormányzatairól” szóló 2011. évi CLXXXIX. Törvény, az államháztartásról szóló 2011. évi CXCV. Törvény, valamint a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet határozza meg azokat a feladatokat, amelyeket a helyi önkormányzatnak és hivatalának a belső kontrollrendszer megszervezése és működtetése keretében el kell végeznie; továbbá a hivatkozott jogszabályok rendelkeznek arról is, hogy a belső kontrollok körében gondoskodni kell a belső ellenőrzés feladatainak ellátásról is. Ennek érdekében éves ellenőrzési tervet kell készíteni, melyet a képviselő-testületnek a tárgyévet megelőző év december 31-ig kell jóváhagynia.

A 2016. évi belső ellenőrzési feladatokat – tekintettel arra, hogy közszolgálati jogviszonyban foglalkoztatott belső ellenőrrel, illetve belső ellenőrzési szervezettel nem rendelkezünk – külső erőforrás igénybevételével, szolgáltatóval kötött megbízási szerződés útján kívánjuk ellátni.

Harc Község Önkormányzatának 2016. évi belső ellenőrzési tervét a Harc Község Önkormányzat Képviselő-testülete jogosult jóváhagyni.

Mindezek figyelembevételével Harc Község Önkormányzatának 2016. évi belső ellenőrzési terve a következőket tartalmazza.

A belső ellenőrzés tervezésének bemutatása

A belső kontrollrendszer létrehozásáért, működtetéséért és fejlesztéséért a költségvetési szerv vezetője felelős az államháztartásért felelős miniszter által közzétett módszertani útmutatók figyelembe vételével és egyben köteles olyan szabályzatokat kiadni, folyamatokat kialakítani és működtetni, amelyek biztosítják a rendelkezésre álló források szabályszerű, szabályozott, gazdaságos, hatékony és eredményes felhasználását.

Az Áht. 70. § (2) bekezdése alapján a belső ellenőrzés a belső kontrollrendszer keretén belül működő bizonyosságot adó és tanácsadó tevékenysége keretében a jogszabályoknak és belső szabályzatoknak való megfelelést, a tervezést, gazdálkodást és a közfeladatok ellátását vizsgálva megállapításokat és javaslatokat fogalmaz meg a költségvetési szerv vezetője részére.

A belső ellenőrzés az ellenőrzött szervezet céljai elérése érdekében rendszerszemléletű megközelítéssel és módszeresen értékeli, illetve fejleszti az ellenőrzött szervezet irányítási, belső kontroll és ellenőrzési eljárásainak hatékonyságát, a jogszabályoknak és belső szabályzatoknak való megfelelést, valamint a költségvetési bevételek és kiadások tervezését, felhasználását és elszámolását, továbbá az eszközökkel és forrásokkal való gazdálkodás folyamatát.

A belső ellenőrzés szakmai gyakorlatának nemzetközi normái szerint a belső ellenőrzési tevékenységnek értékelnie kell a vizsgált szervezet irányítását, működését és információs rendszerét fenyegető kockázatokat, a pénzügyi és működési adatok megbízhatósága és zártsága, a működési folyamatok hatékonysága és eredményessége, a vagyonvédelem, a jogszabályok, a szabályzatok, irányelvek, eljárások és szerződések betartása területén.

A belső ellenőrzés 2016. évi munkatervéhez kapcsolódóan kockázatelemzés készült, figyelembe véve a 370/2011. (XII. 31) Kormányrendeletben foglaltakat, továbbá a Belső Ellenőrzési Kézikönyv iránymutatásait, amely szerint megtörtént az önkormányzat tevékenységét érintő, gazdálkodási folyamatában rejlő kockázatok felmérése.

A fő folyamatokhoz rendelt kockázati tényezőket a Belső Ellenőrzési Kézikönyvben rögzített két kritérium a bekövetkezés valószínűsége és a szervezetre gyakorolt hatásának összevont értékelése alapján rangsoroltuk. Az integrált mutatók a következő sorrendet mutatják:

jogszabályi változások hatása,

kontrolltevékenységek működése,

belső szabályozás komplexitása,

bevételek realizálhatósági szintje,

pénzügyi szabálytalanságok bekövetkezésének hatásai,

szervezeti változások hatásai,

személyi változások hatásai.

Az éves terv összeállításánál számításba vett prioritások:

belső kontrollok szabályozottsága és működése,

közfoglalkoztatás rendje, szabályszerűsége,

a kötelezettségvállalások célszerűsége, ésszerű forrás és eszközfelhasználás,

az intézményi elemi költségvetések szabályossága, megvalósíthatósága,

az előirányzatok felhasználásának tervszerűsége,

a gazdálkodás és a könyvvezetés szabályszerűsége,

a vagyongazdálkodás szabályozottsága, a vagyonnyilvántartások, leltározási tevékenység szabályszerűsége,

a korábbi években zajlott belső és külső ellenőrzések tapasztalatainak, megállapításainak realizálása,

az államháztartáson kívülre céljelleggel adott támogatásokkal kapcsolatos jogszabályi előírások betartása,

a személyi juttatások szabályozása, költségvetési tervezése, felhasználása és elszámolása.

II. A tervezett ellenőrzés bemutatása

Tervezett ellenőrzés tárgya:

A közfoglalkoztatás szabályozottsága, lebonyolítása, dokumentálása, elszámolása szabályszerűségének vizsgálata.

Az ellenőrzés célja:

Annak vizsgálata, hogy az önkormányzat által szervezett közfoglalkoztatás a törvényi előírásoknak és a közfoglalkoztatási tervnek, szerződéseknek megfelel-e, a közfoglalkoztatásba bevont személyek alkalmazási iratainak kezelése, munkaügyi nyilvántartásának vezetése, bérek és juttatások elszámolása szabályszerű-e?

Az ellenőrzés indokoltsága és várható eredménye:

Az ellenőrzés feltárja, hogy az Önkormányzat közfoglalkoztatási tevékenysége megfelel-e a jogszabályi előírásoknak, a közfoglalkoztatáshoz kapcsolódó dokumentálási, elszámolási kötelezettségnek rendben eleget tettek-e. Sor kerül annak megállapítására, hogy a vonatkozó gazdálkodási, számviteli és egyéb analitikus nyilvántartások megfelelő és elegendő információt nyújtanak-e a közfoglalkoztatás hatékonyságának értékeléséhez, a szükséges intézkedések megtételéhez.

Ellenőrizendő időszak:	2015-2016. év

Szükséges ellenőrzési kapacitás:	10 ellenőri nap

Ellenőrzés típusa:	pénzügyi-, szabályszerűségi

Ellenőrzés ütemezése:	2016. IV. negyedév

Megj: Az ellenőrzés ütemezése a jegyző és a belső ellenőr megállapodása alapján módosulhat.

Ellenőrzött szervezeti egység:	Harc Község Önkormányzata,

Soron kívüli, nem tervezett ellenőrzésekre rendelkezésre tartott kapacitás:

10 ellenőri nap.

Tanácsadásra rendelkezésre álló kapacitás: igény szerint.

A képzésre, továbbképzésre tervezett kapacitás:

a külső szolgáltató egyénileg határozza meg, az Államháztartásról szóló 2011. évi CXCV. törvény 109. § (1) bekezdés 17) pontja, a Bkr. 24. § (7) bekezdése, illetve a költségvetési szervnél belső ellenőrzési tevékenységet végzők nyilvántartásáról és kötelező szakmai továbbképzéséről, valamint a költségvetési szervek vezetőinek és gazdasági vezetőinek belső kontrollrendszer témájú továbbképzéséről szóló 28/2011. (VIII. 3.) NGM rendelet előírásai alapján.

Kockázatelemzés

KOCKÁZAT ELEMZÉSI ÖSSZESÍTŐ TÁBLÁZAT

2016. évi tervhez

Működési környezet kockázata

Sor-szám	A kockázati tényezők megnevezése	Valószínűség prioritása	Hatás prioritása	Összesített kockázati besorolása
1.	Jogszabályi változások hatása	magas	magas	magas
2.	Bevételek realizálhatósági szintje	közepes	magas	közepes
3.	Pénzügyi szabálytalanságok bekövetkezésének hatásai	közepes	magas	közepes
4.	Szervezeti változások hatásai	alacsony	közepes	alacsony
5.	Belső szabályozás komplexitása	közepes	magas	közepes
6.	Kontrolltevékenységek működése	közepes	magas	magas
7.	Személyi változások hatásai	alacsony	közepes	közepes
8.	Alkalmazott munkaerő képzettsége	alacsony	magas	közepes
9.	Tévedések bekövetkezése	közepes	alacsony	alacsony
10.	Csalás, korrupció	alacsony	magas	alacsony

Folyamatokban rejlő kockázat

1	A közfoglalkoztatáshoz kapcsolódó gazdálkodási folyamatok szabályozásának nem megfelelősége	magas	közepes	magas
2.	A közfoglalkoztatotti munkaszerződések, munkaügyi nyilvántartások terén a szabályszerű dokumentáltság hiánya	magas	közepes	magas
3.	A költségvetési lehetőségek és a közmunka lebonyolítása megfelelő összhangjának hiányosságai	közepes	közepes	közepes
4.	Az elszámolások, bérszámfejtési, számviteli nyilvántartások szabályszerűsége	közepes	közepes	közepes
5.	Korábbi belső ellenőrzés	közepes	közepes	közepes